1. ------IND- 2020 0791 F-- ET- ------ 20201221 --- --- PROJET

|  |
| --- |
| PRANTSUSE VABARIIK |
|  |  |  |
| ÖKOLOOGILISE ÜLEMINEKU MINISTEERIUM  |
|  |
| Elamispind |
|  |

**Määrus**

**ehitus- ja elamuseadustiku artiklis R. 111-20-5 ettenähtud arvutusmeetodi heakskiitmise kohta**

NOR:

*Sihtrühmad: ehitusprojekti omanikud, töödejuhatajad, ehitajad ja arendajad, arhitektid, termiliste protsesside uuringute ja keskkonnauuringute bürood, ehitusprojekti juhid, tehnilise järelevalve teostajad, ehitusettevõtted, ehitusmaterjalide ja hoone tehnosüsteemide tootjad, energiatarnijad Prantsuse emamaal.*

*Eesmärk: määrata kindlaks elamute, kontorihoonete või põhi- ja keskharidushoonete ehituse energia- ja keskkonnatõhususe arvutusmeetod Prantsuse emamaal, et rakendada määrust XXX seoses elamute, kontorihoonete või põhi- ja keskharidushoonete ehituse energia- ja keskkonnatõhususe nõuetega Prantsuse emamaal.*

*Jõustumine: käesolev määrus jõustub 1. juulil 2021.*

*Märkus. Määrusega määratakse kindlaks arvutusmeetod elamute, kontorihoonete või põhi- või keskharidushoonete ehituse energia- ja keskkonnatõhususe arvutamiseks Prantsusmaa emamaal kolmes järgmises lisas:*

* *I lisa. Üldeeskirjad energia- ja keskkonnatõhususe arvutamiseks*
* *II lisa. Arvutusmeetod „Th-BCE 2020“, millega täpsustatakse energiatõhususe arvutamise eeskirjad, mis on seotud ehitus- ja elamuseadustiku artiklis L.111-9-1-A ettenähtud arvutusvahendiga*
* *III lisa. „Th-Bat 2020“ eeskirjad, millega saab kindlaks määrata hoone energiatõhususe arvutamiseks vajalikud sisestusandmed nõuetekohasuse väljaarvutamiseks*

*Viiteid käesoleva määrusega muudetud tektsile võib näha muudetud kujul, Legifrance’i kodulehel (*[*www.legifrance.gouv.fr*](http://www.legifrance.gouv.fr/)*).*

Ökoloogilise ülemineku minister, ökoloogilise ülemineku ministrit esindav minister, eluasemevaldkonna eest vastutaja,

võttes arvesse Euroopa Parlamendi ja nõukogu 9. septembri 2015. aasta direktiivi (EL) 2015/1535, millega nähakse ette tehnilistest eeskirjadest ning infoühiskonna teenuste eeskirjadest teatamise kord (kodifitseeritud tekst), ja eelkõige teatist nr ... aasta/XXX/F,

võttes arvesse Euroopa Parlamendi ja nõukogu 19. mai 2010. aasta direktiivi 2010/31/EL hoonete energiatõhususe kohta, mida on muudetud Euroopa Parlamendi ja nõukogu 30. mai 2018. aasta direktiiviga 2018/844, eelkõige selle artikleid 3, 4 ja 6,

võttes arvesse ehitus- ja elamuseadustikku ja eelkõige selle artiklit R. 111-20-5,

võttes arvesse määrust XXX elamute, kontorihoonete või põhi- või keskharidushoonete ehituse energia- ja keskkonnatõhususe nõuete kohta Prantsuse emamaal,

võttes arvesse XXX kuni XXX koos laiema üldsusega läbi viidud konsultatsioonidest saadud tähelepanekuid, keskkonnaseadustiku artikli L. 120-1 rakendamise kohta,

võttes arvesse riikliku standardite hindamise nõukogu XXX arvamust,

võttes arvesse riikliku energianõukogu XXX arvamust,

võttes arvesse ehituse ja energiatõhususe kõrgema nõukogu XXX arvamust,

võttes arvesse Prantsuse Guajaana assamblee XXX ametlikku pöördumist,

võttes arvesse Martinique’i assamblee XXX ametlikku pöördumist,

võttes arvesse Guadeloupe’i departemangu nõukogu XXX ametlikku pöördumist,

võttes arvesse La Réunioni departemangu nõukogu XXX ametlikku pöördumist,

võttes arvesse Guadeloupe’i piirkondliku nõukogu XXX ametlikku pöördumist,

võttes arvesse La Réunioni piirkondliku nõukogu XXX ametlikku pöördumist,

võttes arvesse Mayotte’i departemangu nõukogu XXX ametlikku pöördumist,

**võtavad vastu järgmise määruse.**

Artikkel 1

Käesoleva määruse lisaga kaasa pandud ning ehitus- ja elamuseadustiku artiklis R. 111-20-5 ettenähtud arvutusmeetod on heaks kiidetud.

**Artikkel 2**

Elupaikade, linnapiirkonna ja maastike direktor ning energia ja kliima peadirektoraadi peadirektor vastutavad igaüks oma pädevusalas selle määruse jõustamise eest, mis avaldatakse ökoloogilise ja solidaarse ülemineku ministeeriumi ametlikus väljaandes.

Ökoloogilise ülemineku minister

ministri nimel ja volitusel:

elupaikade, linnapiirkonna ja maastike direktor

Ökoloogilise ülemineku minister

ministri nimel ja volitusel:

energia ja kliima peadirektoraadi peadirektor

Ökoloogilise ülemineku ministrit esindav minister

eluasemevaldkonna eest vastutaja

ministri nimel ja volitusel:

elupaikade, linnapiirkonna ja maastike direktor